open-index/open-wikipedia-markdown huggingface dataset:
Fulguriitti

**Fulguriitti** eli **ukonvaaja** on maahan osuneen salamaniskun kuumentamaan maaperään muodostama lasittunut, usein putkilon muodostava mineraalirakenne. 

## Muodostuminen
Fulguriitti muodostuu maan sisälle salaman kulkureitille ja sen ulkomitat ovat myös sen muodostaneen salaman mitat. Fulguriitti voi olla muutaman senttimetrin halkaisijaltaan ja yleensä alle 3 metriä pitkä, mutta joskus jopa 20 metrin mittainen. Mineraalin keskiosassa on salamaniskun höyrystämän aineksen muodostama ontto putki, jonka laidat ovat yleensä sulaneesta maa-aineksesta muodostunutta lasia tai osin lasittunutta ainesta ja putkilon ulkoreunalla on lasimassaan tarttuneita hiekanjyviä. Putkilo on salaman tai juurakon muotoinen, ja siinä voi olla useita haaroja aivan kuten ilmassa silmin nähtävissä salamoissakin. Fulguriitti on tyypillisesti sisältä ontto ja sileäpintainen tai se voi olla sisäpinnaltaan täynnä pieniä kuplia. Ulkopintaa päällystää usein karkea hiekka. Esimerkiksi piidioksidista muodostunut fulguriitti on haurasta ainetta, joten sen esiinkaivaminen ehjänä on hankalaa.

Fulguriittilöydökset voidaan ryhmitellä erilaisiin tyyppiluokkiin:
* tyyppi I: hiekkafulguriitit, joilla on ohut lasinen seinämä; 
* tyyppi II: savifulguriitit – tyypillistä paksu, runsaasti sulanut seinämä; 
* tyyppi III: kalsiittifulguriitit – paksu, vain vähän lasittunut seinämä; ja 
* tyyppi IV: kivifulguriitit, jotka koostuvat sulamattoman kiviaineksen ympäröivästä lasista.

Lisäksi salamaniskun muodostamat eksogeeniset fytofulgureenilöydökset (esimerkiksi ligniitistä, öljyliuskeesta ja vastaavasta orgaanisperäisestä aineksesta) voidaan ryhmitellä luokaksi V. 

## Esiintyminen
Fulguriitteja löydetään esimerkiksi Yhdysvaltain Michiganjärven ja Atlantin rantahietikoilta. Kivifulguriittejä tavataan esimerkiksi Meksikon Toluca-vuoren ja Oregonin osavaltion Mount Thielsen -vuorelta.

## Fulguriitit kulttuurissa
Fulguriitteja on pidetty Suomessa Ukko ylijumalan aseellisen iskun aikaansaannoksina, ja siksi niitä kutsutaan ukonvaajoiksi eräiden kivikautista perua olevien taikaesineiden ohella. 

Fulguriitti-sanan etymologia on peräisin latinankielen sanasta fulgur joka tarkoittaa salamaa.

## Kuvia

Tiedosto:Fulgurites-algeria.jpg|Fulguriitin palasia Algeriasta.
Tiedosto:Ruhrmuseum-Ebene-17-Gegenwart3889.jpg|Fulguriittiputkea (Ruhr Museum, Saksa).
Tiedosto:Iwamizawa-park local-history-and-science-museum fulgurite.JPG|Paksu fulguriittilohkare Japanista.
Tiedosto:Fulgurite at Rice NW Museum - Hillsboro, Oregon.JPG|Tyypin II fulguriittia (Hillsboro, Oregon).
Tiedosto:Type II-III fulgurite, Ann Arbor, MI.jpg|Tyypin II/III savifulguriittia (Ann Arbor, Michigan).
Tiedosto:Flash-tube hg.jpg|75 cm pitkä, salamaniskun kivettämä maa-ainespilari. Keskiosassa ontto fulguriittiputki (Nordseemuseum, Bremerhaven, Saksa).
Tiedosto:Type IV rock fulgurite 2.jpg|Tyypin IV kivifulguriittia.
Tiedosto:Type V fulgurites 3.jpg|Tyypin V fulguriittia.

## Lähteet

## Aiheesta muualla
* Fulgurites: Fossil Lightning (Andrew Alden)  (about.com)
* Fulgurite (mindat.org)
Heinjoki

**Heinjoki** on entinen Suomen kunta Etelä-Karjalassa Karjalankannaksella Neuvostoliitolle 1944 luovutetulla alueella. Heinjoki sijaitsi Viipurin itäpuolella. Heinjoen naapurikuntia olivat Antrea, Äyräpää, Muolaa, Kuolemajärvi ja Viipurin maalaiskunta. Heinjoen alueen suurimmat järvet olivat Kaltovesi ja Noskuanselkä kunnan pohjoisrajalla, Kämäränjärvi kunnan eteläosassa ja Äyräpäänjärvi kaakkoisrajalla.

Heinjoen väestöä asutettiin jatkosodan jälkeen seuraaviin kuntiin: Karjalohja, Karkkila, Nummi, Pusula, Pyhäjärvi Ul, Sammatti ja Vihti.

## Kylät
Heikurila, Hentula, Hevossaari, Koprala, Kurvila, Kämärä, Kääntymä, Lahdenperä, Lapinlahti, Pienpero, Pihkala, Pilppula, Pirilä, Ristseppälä, Rättölä, Savastila, Tuokkola, Vamppala.

Lukuvuonna 1937–1938 kunta oli jaettu 11 koulupiiriin.

Kunnan läpi kulki rautatie Viipurista Pölläkkälään, jossa oli Pilppulan pysäkki, Heinjoen asema ja Ristseppälän asema. Rautatie päättyy nykyisin Ristseppälään.

## Väestö
Seuraavassa kuvaajassa on esitetty Heinjoen väestönkehitys kymmenen vuoden välein vuosina 1880–1940.

## Tunnettuja Heinjokelaisia

* Antti Hanninen (1873–1957), kansanedustaja
* Niilo Lappalainen (1927–2001), eversti, sotakirjailija

## Nykytilanne
Heinjoen kirkonkylän nimi on ollut vuodesta 1948 lähtien *Veštševo*, mutta kylällä ei ole enää hallinnollista merkitystä. Lähes koko entinen Heinjoen kunnan alue sekä entisen Äyräpään kunnan pääosa kuuluivat 2000-luvulle tultaessa Leningradin alueen Viipurin piirin Ristseppälän (*Žitkovo*) kyläneuvostoalueeseen, jonka keskuskylä, Ristseppälä, sijaitsee entisen Heinjoen kunnan kaakkoisosassa. Vuodesta 2006 alueet kuuluvat Kähärin (*Gontšarovo*) maalaiskuntaan.

Heinjoen alueella sijaitsee Heinjoen asemanseutu (*posjolok pri stantsii Veštševo*), joka on alkuperäinen keskustaajama, tuhoutunut kirkko sijaitsi kuitenkin muutama kilometri pohjoisempana Savastilassa, jossa on sankarihautausmaan muistomerkki.

## Lähteet

## Aiheesta muualla
*Heinjoki-säätiö
*Luovutettu Karjala - Heinjoki
*Heinjoen kartta
Hiitola

**Hiitola** on entinen Suomen kunta Laatokan Karjalassa Neuvostoliitolle vuonna 1944 luovutetulla alueella. Hiitolan pinta-ala oli 423,2 km² ja asukasluku 8 265 vuonna 1939. Nykyisin Hiitolan pohjoisosa kuuluu Karjalan tasavaltaan ja eteläosa Leningradin alueeseen. Hiitola voidaan laskea myös Karjalankannakseen kuuluvaksi. Karjalan tasavaltaan kuuluva osa muodostaa pääpiirteittäin Hiitolan maalaiskunnan. Hiitolan asemakylä on nykyään Hiitolan alueen keskus, kun entinen kirkonkylä on ollut neuvostoaikana sotilaskohde (Kulikovo), ja sen lakkauttamisen jälkeen on muuttunut siviilikyläksi. Hiitolan alue jakautuu Laatokan saariston rikkonaiseen maisemaan idässä ja asumattomaan erämaahan lännessä. Varsinaisesti asuttuja alueita ovat Asila, Pukinniemi, Tiurula ja Vaavoja sekä entinen Hömmön alue, jolle on annettu nimeksi Taunan tai Tounan. Kaikki muut entiset kylät ovat enimmäkseen autioituneet. 

Neuvostoliitto pommitti Hiitolan asemakylää heti talvisodan sytyttyä Neuvostoliiton aloitteessa. 

Hiitolan ortodoksinen väestö kuului Tiurulan ortodoksiseen seurakuntaan. Hiitolan väestöä asutettiin jatkosodan jälkeen seuraaviin Keski- ja Pohjois-Satakunnan kuntiin: Ahlainen, Honkajoki, Kankaanpää, Karvia, Kullaa, Luvia, Merikarvia, Nakkila, Noormarkku, Pomarkku, Pori, Porin mlk, Siikainen ja Ulvila. 

## Kylät (1939)

Alakokkola, Asila, Haapalahti, Haukkavaara, Hiitola (kirkonkylä), Huiskonniemi, Hännilä, Iitula, Ivankoski, Kavonsalmi, Kilpola, Kopsala, Koukunniemi, Kuoksjärvi, Kyläjärvi, Kylälahti, Laurola, Lipola, Mustola, Nehvola, Petkola, Piimälä, Pohjiinkylä, Pukinniemi, Päijälä, Raivattala, Siisiönmäki, Sirsjärvi, Telkinniemi, Tenhola, Tiurula, Tounaa, Tujula, Ulaskanniemi, Unkola, Uusikylä, Vaavoja, Valtola, Veijala, Yläkokkola.

Lukuvuonna 1937–1938 kunta oli jaettu 15 koulupiiriin.

## Väestö
Seuraavassa kuvaajassa on esitetty Hiitolan väestönkehitys kymmenen vuoden välein vuosina 1880–1940.

## Teollisuus
* A. Ahlström Oy:n Pekonlahden saha
* Myös muita sahoja ja tiilitehtaita
* Kaksi voimalaitosta

## Kuuluisia hiitolalaisia
*Armas Alhava, Suojelupoliisin päällikkö, aiemmin Hiitolan nimismies
*Jorma Eulenberger, energianeuvos
*Eeva Kilpi, kirjailija
*Juho Paksujalka, kansanedustaja
*Anja Räsänen, näyttelijä
*Martti Talvela, oopperalaulaja
*Väinö Heikki Vainio, kirjailija

## Lähteet

## Aiheesta muualla
* Luovutettu Karjala – Hiitola
* Hiitolan pitäjäsivut
* Hiitola - Digiarkisto
* Luovutetun Karjalan linkit
Hinnerjoki

**Hinnerjoki** on Satakunnassa sijainnut entinen Suomen kunta, joka liitettiin Euraan vuonna 1970. Vuoden 2022 lopussa Hinnerjoen taajaman väkiluku oli 375. Hinnerjoen puukirkko on rakennettu alkujaan vuonna 1755, mutta se rakennettiin uudelleen vuonna 1799. Hinnerjoki erotettiin Laitilan seurakunnasta omaksi seurakunnakseen viimeistään vuonna 1759.

Hinnerjoen halki virtaa samanniminen joki, joka Lapin kunnan puolella muuttuu Lapinjoeksi. Se saa alkunsa enimmäkseen entisen Honkilahden puolella olevasta Koskeljärvestä.

Hinnerjoen naapurikunnat olivat Eura, Lappi, Laitila, Karjala ja Honkilahti.

Hinnerjoen vaakunan suunnitteli Gustaf von Numers ja se vahvistettiin vuonna 1953.

Hinnerjoelle asutettiin viime sotien jälkeen Metsäpirtin siirtoväkeä.

Hinnerjoen kirkonkylä kuuluu Suomen valtakunnallisesti merkittäviin rakennettuihin kulttuuriympäristöihin.

Vaaljoen kylässä on vaikuttanut vuoden 1890 tienoilla rukoilevaisuuden pohjalta syntynyt herätysliike.

## Kylät

Hinnerjoki, Korpi ja Vaaljoki. Kivijärven kylä oli osa Hinnerjokea, mutta kun Hinnerjoki liitettiin Euraan niin Kivijärven kylä siirrettiin Laitilaan.

Vuoden 1960 taajamarajauksen mukaan Hinnerjoella oli yksi taajama: kirkonkylä (660 asukasta).

## Väestö
Seuraavassa kuvaajassa on esitetty Hinnerjoen väestönkehitys kymmenen vuoden välein vuosina 1880–1960.

## Kulttuuri
### Murre
Hinnerjoen alueella puhutun kielen perustana on pohjoinen Lounais-Suomen murre. Hinnerjoen murre kuuluu Lounais-Suomen pohjoisryhmän Rauman alaryhmään.

## Kuvagalleria

Hinnerjoen kirkonkylä.jpg|Hinnerjoen kirkonkylä
Hinnerjoki.jpg|Hinnerjoki ilmasta
Hinnerjoen kauppa.jpg|Hinnerjoen kauppa
Hinnerjoen kauppa II.jpg|Hinnerjoen kauppa
Hinnerjoen nuorisoseuran talo.jpg|Hinnerjoen nuorisoseuran talo


## Lähteet

## Aiheesta muualla

* Hinnerjoki.fi 
* *Suomenmaa 2* (toim. Hannu Tarmio, Pentti Papunen ja Kalevi Korpela), WSOY 1968, Porvoo (ss. 71–74)
Honkilahti

**Honkilahti** () on Satakunnassa sijainnut entinen Suomen kunta. Se erotettiin Eurasta itsenäiseksi kunnaksi vuonna 1904 ja liitettiin jälleen Euraan 1970. Honkilahden naapurikunnat olivat Eura, Lappi, Hinnerjoki, Laitila, Karjala, Mynämäki, Yläne ja Säkylä. Kunnan asukasluku vuonna 1969 oli 1 548.

## Historia
Honkilahti muodostettiin vuonna 1657 Euraan kuuluvaksi rukoushuonekunnaksi ja se erosi Eurasta omaksi kunnakseen 1904. Kunta liitettiin 1970 takaisin Euraan. Honkilahdella on puukirkko, jonka on rakentanut Tuomas Ravonius vuonna 1759. Honkilahden eteläosissa sijaitsee Koskeljärvi ja kuntaan kuului myös useita kilometrejä Pyhäjärven rantaviivaa.

Vuonna 1960 valtaosalla kotitalouksista oli sähköt (94,36&nbsp;%). Honkilahden väkiluku oli suurimmillaan vuonna 1957, jolloin asukkaita oli 1 887. Tuolloin väestötiheys oli 16,13 asukasta neliökilometriä kohden.

Honkilahden vaakunan suunnitteli Gustaf von Numers ja se vahvistettiin vuonna 1951.

Honkilahdelle asutettiin viime sotien jälkeen Räisälän siirtoväkeä.

## Tunnettuja honkilahtelaisia
* Pentti Eskola (1883–1964), geologi
* Jussi Lammela (s. 1959), muusikko
* Juhana Uusikartano (1772–1835), saarnaaja
* Vihtori Viitanen (1863–1918), kansanedustaja

## Kylät
Auvainen, Haveri, Honkilahti (Kirkonkylä), Komoinen, Lellainen, Löyttylä, Mannila

Vuoden 1960 taajamarajauksen mukaan Honkilahden taajamat olivat kirkonkylä (284 asukasta) ja Mannila (293 asukasta). Kumpaakaan ei lasketa enää nykyään taajamaksi.

## Väestö
Seuraavassa kuvaajassa on esitetty Honkilahden väestönkehitys kymmenen vuoden välein vuosina 1860–1960.

## Lähteet
* *Suomenmaa 2* (toim. Hannu Tarmio, Pentti Papunen ja Kalevi Korpela), WSOY 1968, Porvoo (ss. 94–98)

### Viitteet

## Aiheesta muualla

* Honkilahti.fi
Ihantala

**Ihantala** (vuodesta 1948 ) oli luterilainen seurakunta ja sen kirkonkylä Viipurin maalaiskunnan pohjoisosassa. Ihantala muistetaan jatkosodan torjuntataisteluista, jotka tapahtuivat Ihantalan kirkonkylässä. Kirkonkylä tuhoutui täysin tässä Talin–Ihantalan taistelussa. 

## Kylät

Ihantala, Juustila, Kaipola, Kilpeenjoki, Kilpeenjoki-Sydänmaa, Konkkala, Kurikkala, Kähäri, Lyykylänjärvi, Mannikkala, Nikoskela, Peronjoensuu, Pihkala, Repola-Lyykylä, Ryysylä, Syvälahti, Tali, Terävälä, Uusikartano, Ylivesi

## Katso myös
* Ihantalan kartano
* Ihantalan seurakunta

## Aiheesta muualla
* Ihantala vanhalla Karjalan kartalla (Maanmittauslaitoksen palvelu).
Marika Fingerroos

**Marika Kristiina Tupila** (o.s. Fingerroos, s. 29. maaliskuuta 1979 Ruukki) on suomalainen malli ja laulaja. Hän on opiskellut Vaasan ammattikorkeakoulun liiketalouden linjalla. Nykyään opiskelee Seinäjoen ammattikorkeakoulussa agrologiksi.

Fingerroos tuli julkisuuteen kesällä 2004 kyläkauppias Vesa Keskisen rakastajattarena. Lehdistö lanseerasi nopeasti uuden termin salarakas, jota alettiin käyttää runsaasti puhekielessä sekä keltaisen lehdistön parissa muissakin tapauksissa. Fingerroos on levyttänyt Martina Aitolehden kanssa nimellä Salarakkaat. 

Vuonna 2005 Fingerroos avioitui Jani Ollilan kanssa ja erosi hänestä vuonna 2014. Heillä on yhteinen, kesällä 2009 syntynyt poika. Fingeroos sai toisen lapsensa vuonna 2016. Hän avioitui heinäkuussa 2016 ja otti aviomiehensä sukunimen, Tupila. Pariskunta erosi vuonna 2022. Fingerroos ilmoitti kihlautuneensa vuodenvaihteessa 2025/26.

Fingerroos pitää Vaasan lähettyvillä omaa hevostalliaan ja toimii sisällöntuottajana muun muassa Onlyfans-sivustolla.

## Lähteet
CAD

**Cad** tarkoittaa seuraavia asioita:

* CAD, tietokoneavusteinen suunnittelu ()
* CAD, Computer Assisted Detection
* CAD, Kanadan dollarin ISO 4217 -koodi
* CAD, Wexford Countyn lentokentän IATA-koodi
* cad, caddon, ISO 639 -koodi
* Ctrl+Alt+Del (CAD), verkkosarjakuva
* Dave Cad, brittiläinen tubettaja
Kotivara (yritys)

**Kotivara Oy** on oululainen elintarvikevalmistaja, joka valmistaa erilaisia meetvursteja, kylmäsavupaisteja ja muita makkaroita. 

Yritys perustettiin Oulussa huhtikuussa 1943. Alkuvuosina yritys valmisti elintarvikkeita hyvin laajasti toimien muun muassa leipomona. Myöhemmin yritys alkoi keskittyä makkaroiden valmistukseen. Yrityksen tehdas sijaitsee Limingantullin kaupunginosassa, jonne se siirtyi Raksilasta keväällä 1972. Aiemmin Raksilassa sijainnut tehdas sijaitsi Ratakadun ja Topinkadun kulmassa. 
 
Kotivaran liikevaihto vuonna 2022 oli noin 18,4 miljoonaa euroa. 

## Katso myös

* Kärkkäri

## Lähteet

## Kirjallisuutta
* 

## Aiheesta muualla
* Kotivara
Benno Ohnesorg

**Benno Ohnesorg** (15. marraskuuta 1940 Hannover – 2. kesäkuuta 1967 Länsi-Berliini) oli saksalainen pasifisti, joka kuoli poliisin ammuttua hänet Iranin šaahin Mohammad Reza Pahlavin vastaisessa mielenosoituksessa. Vaikka Ohnesorg ei ollutkaan opiskelijaliikkeen johtohahmoja, hänestä tuli kuolemansa jälkeen marttyyrihahmo.

## Kuolema šaahin vastaisessa mielenosoituksessa
Ohnesorg opiskeli berliiniläisessä Freie Universität -yliopistossa saksaa ja romaanisia kieliä.

Hän osallistui kuolinpäivänään Länsi-Berliinissä Iranin šaahin Mohammad Reza Pahlavin vastustaneesessa  mielenosoituksessa  Deutsche Operan edessä, jossa saahi oli katsomassa Mozartin *[[Taikahuilu]]*- oopperraa. 

Ohnesorg oli aukiolla muutamien muiden mielenosoittajien kanssa ja piti kädessään banneria, jossa vaadittiin autonomiaa Teheranin yliopistolle. Mielenosoituksen kuluessa poliisi Karl-Heinz Kurrasin ampuma laukaus tappoi Ohnesorgin.

Surmaa seuranneessa oikeudenkäynnissä toimi asianajajana myöhemmistä RAF-yhteyksistään tunnettu Horst Mahler. Surmaluodin ampunut poliisi vapautettiin syytteistä pian tapahtuman jälkeen ja vielä uudestaan vuonna 1970. Kurrasin aiheutti suurta vastarintaa erityisesti opiskelijoiden keskuudessa. Kurras jatkoi uraansa poliisina eläköitymiseensä saakka. Vuonna 2009 kävi ilmi, että Kurras oli vuodesta 1954 toiminut  DDR:n turvallisuuspalvelu Stasin vakoojana. Stasin tarkoitus oli lietsoa väkivaltaa Länsi-Saksassa.

## Opiskelijaliikkeen marttyyrihahmo
Ohnesorgen surma toimi merkittävänä tekijänä vasemmistolaisen opiskelijaliikkeen radikalisoitumisessa, ja Ohnesorg nousi erilaisten radikaalien liikkeiden marttyyrihahmoksi. Hänen arkkuaan oli saattamassa Berliinissä yli 10&nbsp;000 ihmistä. Liikkeet katsoivat, että surma todistaa valtiojärjestelmän syyllistyvän väkivaltaan kansalaisiaan kohtaan.

Vaikka Ohnesorgista tuli kuolemansa jälkeen opiskelijaliikkeen ikoni, hän oli itse enemmän kiinnostunut kirjallisuudesta kuin politiikasta. Liikkeessä hän ei ollut keskeinen johtohahmo, mutta hän sattui olemaan väärässä paikassa väärään aikaan. Hän oli juuri ennen kuolemaansa mennyt naimisiin raskaana olevan tyttöystävänsä kanssa ja suunnitteli uraa opettajana.

## Lähteet
SpurguX

**SpurguX** on suomalainen humoristinen roguelike-peli, jonka Petri Niska ohjelmoi vuonna 1987. Pelistä on MS-DOS-version lisäksi olemassa myös Unix-käännös. 

Oman ohjetiedostonsa mukaisesti *SpurguX* on ”tositapahtumiin perustuva seikkailupeli, jossa antisankari kahlaa kaupunginosien halki etsien konjakkipulloa, jonka huhutaan olevan tasolla 50, seuranaan ainoastaan kova jano”. Pelaaja etenee roguetyyppisten pelien perinteiden mukaisesti tasolta toiselle keräten lisävarusteita, tappaen ”hirviöitä” ja yrittäen selvitä hengissä. Yksi yleisimmistä kuolinsyistä on krapula, joka koituu kohtaloksi promillemäärän mentyä liian alas. Tästä syystä pelaajan on jatkuvasti ylläpidettävä pelihahmonsa humalatilaa hankkimalla alkoholijuomia ja juomalla niitä. Tasolla on yleensä pisteitä, jotka pitää kerätä ennen seuraavalle tasolle pääsemistä, sekä satunnainen valikoima pelihahmoja, esineitä ja rakennuksia. 

## Pelihahmoja
* @ - Pelaaja itse
* C - Poliisi - Poliisit alkavat jahdata pelaajaa, jos hän tekee kiellettyjä asioita.
* M - Mummo - Mummon voi tappaa varsin helposti, mutta tällöin poliisit käyvät kimppuun. Mummolta saa rahaa, jonka voi käyttää esimerkiksi juomaostoksiin.
* B - Pistepirkko - Pomppii ympäri tasoa syöden etenemiseen tarvittavia pisteitä. Lyömällä pistepirkkoa yksi syöty piste luodaan uuteen paikkaan.
* N - Neekeri
* T - Teekkari - Kaupittelee Äpy-lehteä, jonka ostamisesta ei voi kieltäytyä.
* P - Punkkari - Punkkarit esiintyvät jengeissä, joiden pomon (Ñ) tappamalla saa ketjut. Ketjut ovat pelin vahvimpia aseita.
* K - Kake - Pummaa pelaajalta kaljaa
* V - Taskuvaras
* H - Homo
* h - kevytkenkäinen nainen, joka tarjoaa itseään hintaan 50 mk
* O - Skinhead
* Q - Trokari
* I - Hippi - Iskee pelaajaa huumepiikillä, joka saa hänet siirtymään satunnaiselle tasolle ja näkemään harhoja. Lisäksi tässä tilassa homojen kimppuun ei voi käydä, vaan he muuttuvat ”mukaviksi pojiksi”.
* A - AIDSin kantaja (Sven-Olof) - Tartuttaa pelaajaan AIDS:n.
* J - Juppi
* Ω - Portsari - On joskus tasolta toiselle vievän portin luona vaatimassa juomarahaa, yleensä saman verran kuin pelaajalla sattuu olemaan mukanaan.
* R - Pappi - saarnaa viinan vaarallisuudesta
* E - Vankikarkuri
* G - Gorilla
* U - Juntti
* D - Koira
* L - Sosiaaliavustaja
* S - Käärme
* X - Poliitikko
* Y - Mustalainen
* - Aave - näkymätön
* Z - Alokas

## Rakennuksia
* *[[Alko]]sta* voi ostaa juotavaa, mikäli on onnistunut hankkimaan rahaa.
* *Divariin* voi myydä löytämänsä ylimääräiset tavarat.
* *Poliisiasemalta* tulee lisää poliiseja, mikäli on onnistunut saamaan poliisit peräänsä. Poliisiasemalla voi myös maksaa sakkonsa, jos on joutunut etsintäkuulutetuksi.
* *Metroasemalta* tulee skinheadeja.
* *Hautausmaalla* kävelee pappi, joka tulee saarnaamaan viinan vaarallisuudesta.
* *Apteekista* saa lääkettä AIDSiin.

## Esineitä
* Haalarit
* Camel-bootsit
* Pamppu
* Stiletti
* Ketjut
* Äpy
* Makkara
* Omena
* Suklaa
* Lonkero
* Kalja
* Konjakki

## Katso myös
* *[[NetHack]]*

## Aiheesta muualla
* Pelin ilmainen lataustiedosto
* Pelikapseli-verkkolehden arvostelu pelistä
* Pelin selainversio
Horst Mahler

**Horst Mahler** (23. tammikuuta 1936 Haynau, Sleesia – 27. heinäkuuta 2025 Berliini, Saksa) oli saksalainen asianajaja, joka toimi äärioikeistolaisten järjestöjen edustajana. 1970-luvulla hän puolestaan oli vasemmistoradikaalin RAF:n perustajajäseniä.

Mahler opiskeli oikeustiedettä Länsi-Berliinin Freie Universität -yliopistossa ja perusti asianajotoimiston 1964. Hän toimi muun muassa Andreas Baaderin ja Gudrun Ensslinin puolustusasianajajana. 1969 hän perusti yhdessä muun muassa Saksan vihreän puolueen nykyisen liittopäiväryhmän varapuheenjohtaja Hans-Christian Ströbelen kanssa Berliinin sosialistisen asianajajakollektiivin, joka toimi vuoteen 1979 saakka.

Vuodesta 1970 alkaen Mahler oli RAF:n jäsen. Hänet pidätettiin lokakuussa 1970. Tuolloin hänen asianajajanaan toimi Saksan entinen sisäministeri Otto Schily. Vankeusaikanaan Mahler erotettiin RAF:stä ideologisten erimielisyyksien takia. Mahler vapautettiin 1980. Vuonna 1987 hän sai korkeimman oikeuden päätöksellä asianajajan oikeutensa takaisin. Tässä prosessissa häntä edusti tuleva liittokansleri Gerhard Schröder.

2000-luvulle tullessa Mahler teki poliittisen täyskäännöksen liityttyään jyrkän nationalistiseen *[[Saksan kansallisdemokraattinen puolue|Nationaldemokratische Partei Deutschlands]] -*puolueeseen, jonka asianajajana hän toimi vuoteen 2003 saakka, jolloin hän erosi puolueesta.

2003 Mahler perusti oman yhdistyksen "Yhdistys holokaustin kieltämisen vuoksi vainottujen kunnian palauttamiseksi" (*Verein zur Rehabilitierung der wegen Bestreitens des Holocaust Verfolgten*).

2004 Mahleria vastaan nostettiin syyte kansankiihotuksesta. Mahler oli yhdessä muiden aggressiivisen antisemitistisen ja rasistisen *Deutsches Kolleg* -ryhmän jäsenten kanssa vaatinut "kunnon ihmisten kansannousua", juutalaisten seurakuntien kieltämistä, turvapaikanhakijoiden maasta karkottamista sekä työttömien ulkomaalaisten maasta karkottamista. Mahler tuomittiin yhdeksän kuukauden vankeusrangaistukseen

Vuodesta 2003 alkaen Mahler oli esittänyt salaliittoteorioita Yhdysvaltain 11. syyskuuta 2001 tapahtuneista terrori-iskuista ja piti tapahtumaa suunniteltuksi salaliitoksi" ja ei uskonut, että al-Qaida olisi ollut sen takana.  

2009 Mahler tuomittiin kuudeksi vuodeksi vankeuteen holokaustin kieltämisestä. Eri syytekohtien ja aiempien tuomioitten kautta Mahlerin saama rangaistus piteni yhteensä 12 vuodeksi vankeutta.

Mahler kuoli 27. heinäkuuta 2025 Berliinissä.

## Lähteet

## Aiheesta muualla
* http://www.deutsches-kolleg.org/
Cancún

**Cancún** on rannikkokaupunki Meksikon itäisimmässä osavaltiossa Quintana Roossa. Se on maailmankuulu turistikohde.

1950-luvun alussa Cancún oli lähes asumaton ja kehittymätön alue. Meksikon hallitus päätti tehdä siitä turistikohteen ja rakennutti muun muassa lentokentän ja tien saarelta mantereelle. Huolimatta alun epäilyistä, Cancún herätti nopeasti kansainvälisten sijoittajien kiinnostuksen ja sen kehitys alkoi 1970-luvulla. Nykyisin alueella käy noin kolme miljoonaa kävijää vuosittain. 

Kaupunki on kasvanut nopeasti viimeisten 30 vuoden aikana. Vuonna 2000 asukkaita oli 397&nbsp;191, vuonna 2010 siellä arvioitiin asuvan lähes  750&nbsp;000&nbsp;henkeä. Suurin osa alueen väestöstä on meksikolaisia ja loput muualta Amerikasta ja Euroopasta. Johtuen nopeasta kasvustaan kaupungissa asuu harvoja syntyperäisiä cancúnilaisia.

Kaupungissa puhutaan pääosin espanjaa ja turistialueella myös englantia. Mayan murteita alueella puhuvat eräät työntekijät ja Jukatanin niemimaalla syntyneet.

Cancún sijaitsee Meksikon ja Kuuban välisen Jukatanin salmen rannalla. Trooppiset hirmumyrskyt kulkevat tällä seudulla säännöllisesti. Hurrikaani Wilma aiheutti suuria tuhoja vuonna 2005, samoin vuoden 1988 hurrikaani Gilbert. Sen sijaan vuonna 2007 Dean ja 2008 Gustav kääntyivät pois ja ohittivat Cancunin joidenkin satojen kilometrien päästä.

## Lähteet

## Aiheesta muualla

*
Hylky

**Hylky** on uponneen tai muutoin hylätyn eli haaksirikkoutuneen laivan tai muun aluksen runko ja aluksessa oleva irtaimisto. *Pintahylky* on hylky, jonka jokin osa on selvästi näkyvillä vedenpinnan yläpuolella. 

Useimmiten laivan uppoaminen tapahtuu laitteistovian, navigointivirheen, huonon sään, sodan, merirosvouden, tulipalon tai lastin siirtymisen vuoksi. Merkittävä tekijä on myös aluksen ikä sekä yleinen huonokuntoisuus.

## Etymologia
Hylky on johdos sanasta ”hylätä”. "Hylkäämisen tulosta" taas voidaan kutsua sanalla *hylje* (vrt. jäte, on siis eri asia kuin hylje-eläin). Kaikenlaista rannalle ajautunutta on ennen vanhaan kutsuttu hylyiksi tai hylkytavaraksi. Rantojen omistajat ovat ottaneet hylkytavaraa omistukseensa sillä perusteella, että ne on ”hylätty”.

## Laivanhylyt Suomessa

Muinaismuistolaki suojaa vedenalaisia muinaisjäännöksiä samalla tavalla kuin maalla olevia muinaisjäännöksiä. Veden alla olevia ihmisen tekemiä rakennelmia, esimerkiksi väyläesteitä sekä siltojen ja laitureiden jäänteitä, suojellaan muistoina Suomen alueen aikaisemmasta asutuksesta ja historiasta. Tällaiset kohteet ovat iästä riippumatta automaattisesti rauhoitettuja, eikä niihin saa puuttua ilman Museoviraston lupaa.

Vanhat laivahylyt on rauhoitettu iän perusteella. Sellainen hylky tai hylyn osa, jonka uppoamisesta voidaan olettaa olevan yli sata vuotta, rinnastetaan kiinteään muinaisjäännökseen. Tällaisesta hylkylöydöstä on ilmoitettava viipymättä Museovirastolle. Jos on ilmeistä, että omistaja on hylännyt tällaisen hylyn tai hylyn osan, se kuuluu valtiolle. Hylystä löytyneet tai hylystä peräisin olevat esineet kuuluvat myös valtiolle.

Neljälle rauhoitetulle hylkykohteelle on määrätty muinaismuistolain perusteella suoja-alue. Nämä kohteet ovat fregatti ''St. Nikolain'' hylky Kotkan edustalla, *[[Sankt Mikael|Sankt Mikaelin]]* ja ''Vrouw Marian'' hylyt Nauvossa sekä ns. Gråharunan hylky Korppoossa. Näillä kohteilla virkistyssukeltaminen vaatii Museoviraston luvan. Kohteita halutaan suojella tuleville sukupolville ja tulevaa tutkimusta varten. Suoja-alueiden avulla halutaan pitkällä tähtäimellä turvata eri ikäisten ja erityyppisten kohteiden ja niiden sisältämän tiedon säilymistä siten, että ne kuvastavat merenkulun historian vaiheita monipuolisesti.

M/S ''Estonian'' hylky on erityislain nojalla rauhoitettu onnettomuudessa hukkuneiden hautapaikkana.

## Hylkyjä

;Hylkyjä Itämerellä, Suomenlahdella ja Pohjanlahdella

* M/S ''Estonia''
* Fransmannin hylky
* Kiikelin hylky
* Laitakarin hylky
* Lapurin hylky
* Nauvon keskiaikainen hylky
* Risskärin hylky
* ''Sophia Maria''
* SS ''Telma''
* ''Vasa'' 
* ''Vrouw Maria''

;Muita hylkyjä
* RMS ''Titanic'' Pohjois-Atlantilla
* Uluburunin hylky Välimerellä

## Katso myös
* Aavelaiva
* Laivamato
* Luurankorannikko

## Lähteet

## Aiheesta muualla

*Hylyt.net  - mm. luettelo ja kuvaukset Suomen rannikon hylyistä
*Sunken Ships of the Second World War 15 399:n Toisessa maailmansodassa uponneen hylyn sijainti kartalla
Kristillinen mytologia

**Kristillinen mytologia** eli **kristillinen tarusto** on suppeassa merkityksessä kokoelma taruja, jotka ovat muodostuneet Uuden testamentin ympärille, tai jotka kertovat pyhimysten elämästä. Kristinopin mukaan nämä tarinat eivät suoraan puutu kristinuskon tärkeimpiin kysymyksiin vaan selittävät uskontoa vertauskuvallisesti. Esimerkkejä kristillisestä tarustosta ovat Pontius Pilatuksen urasta kertovat legendat, suomalainen legenda Savilinnut, joka kertoo Jeesuksen luoneen linnut savesta (peräisin *[[Tuomaan lapsuusevankeliumi]]sta*), tai osa Kuningas Arthurin tarinoista ja Graalin maljan etsinnästä (alun perin nämä kertomukset kuuluivat muun muassa kelttiläiseen tarustoon).

## Katso myös

* Myytti
* Legenda
* Mytologia
Tuvalun musiikki

Oseaniassa sijaitsevan saarivaltio **[[Tuvalu]]n [[musiikki]]** koostuu pääasiassa tanssimusiikista. Perinteisiin tansseihin kuuluvat muun muassa fakanau sekä fakaseasea. Tuvalussa yleinen musiikin tyylilaji on myös kupu, joka on usein hautajaisissa laulettava laulu.

Faatele-nimellä tunnetut lauluperformanssit ovat Tuvalun omaleimaisinta musiikkia. Laulajat laulavat istuallaan kappaleen toistuvia säkeitä nopeammin ja nopeammin, kunnes ne saavuttavat huippunsa ja pysähtyvät äkillisesti, kun taas tanssijat kuvittavat liikkeillään sanoituksia seisaallaan. Faatele voi sisältää kilpailua eri tahojen välillä, olla muiden juhlien lisä tai itsetarkoitus, ja sen voi säveltää ja koreografoida kuka tahansa. Tuvalulaiset nauttivat myös muunlaisesta musiikillisesta toiminnasta, kuten virsilaulusta, länsimaisesta tanssista ja popmusiikista.

## Lähteet
Kalmo

**Kalmo** on kuollut ihmisen ruumis.

Termi *kalmo* on uudissana. Jo Agricolan aikana sana *ruumis* merkitsi sekä elävää että kuollutta ihmisen ruumista. Vuonna 1945 lääkäripiireissä haluttiin muodostaa lääketieteeseen käsite, joka erottelisi nämä kaksi, erityisesti koska vasta lääketieteen sanastoon kehitetty tekosana *keho* oli laajentunut yleiskieleen ja aiheuttanut sen, että osuvamman sanan puutteessa *ruumis* alkoi tarkentua merkitsemään *kuollutta ruumista*. Vuonna 1948 vasta perustettu Kielitoimisto kehitti uuden sanan *kalmo*, merkitsemään kuollutta ruumista.

Kalmo on luotu vanhasta sanasta kalma, joka tarkoittaa sekin kuollutta ruumista, mutta myös kuolemaa, ja lisäksi kansanperinteissa useita kuolemaan liittyviä yliluonnollisia ilmiöitä.

## Katso myös
* Hautajaiset
* Kalmisto

## Lähteet

## Aiheesta muualla
Elia Kazan

**Elia Kazan** (synt. **Ilías Kazantzóglou**, ; 7. syyskuuta 1909 Konstantinopoli – 28. syyskuuta 2003 New York City) oli amerikankreikkalainen teatteri- ja elokuvaohjaaja. 

Kazan sai kaksi parhaan ohjauksen Oscar-palkintoa, vuonna 1947 elokuvasta *[[Hiljainen sopimus]]* ja 1955 *[[Alaston satama|Alastomasta satamasta]]*. Lisäksi hän oli ehdolla elokuvista *[[Viettelyksen vaunu]]*, *[[Eedenistä itään (elokuva)|Eedenistä itään]]* ja *[[America, America!]]*, josta hän sai lisäksi ehdokkuuden parhaasta elokuvasta (tuottajana) ja parhaasta alkuperäiskäsikirjoituksesta. Hän työskenteli useiden aikansa huippunäyttelijöiden kanssa: muun muassa Marlon Brandon ja Vivien Leighin kanssa elokuvassa *Viettelyksen vaunu* ja James Deanin kanssa elokuvassa *Eedenistä itään*. 

Kazan kuuluu yhdessä Cheryl Crawfordin ja Robert Lewisin kanssa New Yorkin maineikkaan Actors Studion perustajiin. Studio aloitti toimintansa 1947.

Kazan menetti monien kunnioituksen ilmiantamalla toisen maailmansodan jälkeen vasemmistosuuntautuneita entisiä työtovereitaan Epäamerikkalaista toimintaa tutkivalle komitealle. Vielä vuonna 1999, kun hän sai Oscarin elämäntyöstään, osa gaalayleisöstä protestoi.

## Lähteet

## Kirjallisuutta
* *Kazan on Kazan*. Sarja: Directors on Directors, Faber, 2000  .

## Aiheesta muualla
* 
*
Himene tarava

**Himene tarava** on eräs oseanialaisen musiikin tyylilaji. Sitä lauletaan kuorossa useimmiten ilman soitinsäestystä. Himene tarava on lähtöisin Tahitista ja se on yleistä ympäri Ranskan Polynesiaa ja Cookinsaaria. Muun muassa The Tahitian Choir -yhtye on levyttänyt himene taravaa.
Äänikortti

**Äänikortti** on tietokoneen lisäkortti, joka on tarkoitettu äänisignaalin tuottamiseen ja usein myös lukemiseen äänisisääntulon kautta. 

Äänikortit ovat olleet suosittuja etenkin IBM PC -yhteensopivissa koneissa, joiden ääniominaisuudet ilman korttia ovat yleensä olleet käytännössä olemattomat. Nykyään hyvät ääniominaisuudet ovat myös PC-maailmassa itsestäänselvyys, ja monilla PC-emolevyillä onkin valmiina äänipiiri, jota historiallisista syistä on ruvettu kutsumaan *integroiduksi äänikortiksi*.

## Historiaa

Tavallisten PC-tietokoneiden ääniominaisuudet rajoittuivat pitkän aikaa sisäiseen kaiuttimeen (*PC-speaker*, suomeksi usein *PC-piipperi*, *piipperi*), joka pystyy normaalisti tuottamaan vain eritaajuisia piippauksia. Tätä kummempia ääniominaisuuksia ei tosin perinteisissä työkoneissa edes tarvittu. Äänikorteille alkoi kuitenkin tulla tarvetta PC:n yleistyessä pelikoneena, jolloin sen piti kilpailla muun muassa Amigan ja Atari ST:n kaltaisten koneiden ominaisuuksien kanssa.

PC:llä merkittäviä äänikortteja ovat olleet:
* AdLib Music Synthesizer &ndash; ensimmäinen de facto -standardiksi muodostunut PC-äänikortti. Käytti FM-synteesiä ja perustui Yamaha YM3812-piiriin.
* Roland MT-32 &ndash; erityisesti musiikkimarkkinoille tarkoitettu äänikortti, joka tarjosi huomattavasti AdLibin FM-synteesiä paremmalta kuulostaneet MIDI-soitinäänet.
* Covox &ndash; ei varsinaisesti äänikortti vaan rinnakkaisporttiin liitetty 8-bittinen D/A-muunnin, joita harrastajat usein rakensivat itse.
* Creative Labsin Sound Blaster -äänikortit. Sisälsivät DMA-pohjaisen PCM-toiston ja AdLib-yhteensopivan FM-äänipiirin, AWE-mallista (1994) alkaen myös wavetable-synteesin.
* Gravis Ultrasound (GUS) -äänikortit, jotka olivat alusta alkaen CD-tasoiseen ääneen pystyviä wavetable-kortteja stereoulostulolla. Kilpailivat Sound Blasterin kanssa ja jäivät häviölle, joskin saavuttivat standardin aseman PC:n demoskenessä.

## Lähteet

## Kirjallisuutta
*
Jevgeni Jevtušenko

**Jevgeni Aleksandrovitš Jevtušenko** (; 18. heinäkuuta 1932 Irkutsk, Neuvostoliitto – 1. huhtikuuta 2017 Tulsa, Oklahoma, Yhdysvallat) oli venäläinen runoilija, joka arvosteli teoksissaan Venäjän Stalinin ajoilta periytyvää virkavaltaisuutta.

Runoissaan Jevtušenko tunnustaa perintövelkansa sellaisille Venäjän runouden merkkihenkilöille kuin Vladimir Majakovski, Sergei Jesenin ja Anna Ahmatova. Heidän muistokseen Jevtušenko omisti muutamia runojaan, samoin kuin Espanjan sisällissodan aikana murhatulle Federico García Lorcalle. Hänellä oli tuotannossaan oma jäljittelemätön ja suorasukainen runouden tyyli. Jevtušenkoa voidaan runotekstiensä kirjoituspaikkojen perusteella pitää kosmopoliittina.

Jevtušenkon tunnetuin runoelma on *Babi Jar*. Dmitri Šostakovitš sävelsi 13. sinfoniansa Babi Jarin ja joidenkin muiden Jevtušenkon runojen säkeisiin. Neuvostoliitto oli suhtautunut välinpitämättömästi juutalaisten joukkomurhaan, jonka natsi-Saksan armeijan Einsatzgruppen pani toimeen Babyn Jarissa Kiovassa vuonna 1941. Jevtušenkon runoelma julkaistiin Venäjällä virallisesti vasta vuonna 1984.

## Suomennetut teokset
* *Olen vaiti ja huudan*. Suom.  Markku Lahtela, Kirjayhtymä, 1964.
* *Kyllä ja ei* (Mezdu gorodom da i gorodom net). Suom. Erkki Peuranen, Kirjayhtymä, 1967.
* *Laulava pato*, suom. Pentti Saaritsa & Raija Rymin. Kirjayhtymä, 1973. 
* *Näkymättömät langat*. Suomennettu painos 1982, alkuteos *Invisible Threads* Tammi, 1981.  (Teos sisältää sekä runoja että valokuvia. suom. Pentti Saaritsa
* *Marjamaat*.  Kirjayhtymä, 1982. 
* *Ardabiola*. Kirjayhtymä 1984. 
* *Runoni* (suom. Pentti Saaritsa, Erkki Peuranen ja Markku Lahtela). Kirjayhtymä, 1984. 
* *Fuku!* suom. Ulla-Liisa Heino, proosa; Ilpo Tiihonen, runot. Kirjayhtymä 1986.  Teos sisältää sekä proosatekstiä että runoja. Alkuteos *Novyi Mirissä* 9/1985.

## Lähteet

## Aiheesta muualla

*Jevgeni Jevtušenkon muistokirjoitus Helsingin Sanomissa
Kalma

**Kalma** voi tarkoittaa:

* kuolema, kuolo
** kalman väki, kirkkomaiden ja kalmistojen haamut ja haltijat, kuolemaan liittyvä taikavoima ja näiden aiheuttama sairaus
* Kalma, 1990-luvun alussa ilmestynyt sarjakuvalehti
* Kalma eli Niko Hurme, *Nick Gore* (s. 1974), suomalainen rockmuusikko, Stala & SO.n nykyinen ja Lordin entinen basisti
* Kalma, Soulgrind-yhtyeen studioalbumi vuodelta 1999
* Sukunimenä:
** Aulis Kalma (1899–1975), suomalainen arkkitehti
** Fenna Kalma (s. 1999), alankomaalainen jalkapalloilija.
Pašša

**Pašša** () oli korkea asemaa osoittava arvonimi osmanien valtakunnan poliittisessa järjestelmässä. Arvonimi myönnettiin yleensä suurvisiireille, ministereille, kenraaleille tai kuvernööreille (esimerkiksi Ali pašša). Pašša jäi kiinteäksi osaksi kantajansa nimeä kuten monet muutkin osmanien myöntämät arvo- tai lisänimet. 

Osmanien armeijassa pašša myönnettiin kenraalimajuria vastaavaan mirlivan arvoon ylennetyille upseereille. 

Arvonimi oli käytössä tasavallaksi muuttuneessa Turkissa vuoteen 1934. Viimeisenä se poistettiin käytöstä Egyptissä vuonna 1953.

## Lähteet

## Aiheesta muualla
Natalie Merchant

**Natalie Anne Merchant** (s. 26. lokakuuta 1963 Jamestown, New York) on yhdysvaltalainen laulaja-lauluntekijä ja muusikko. Hän aloitti uransa 10,000 Maniacs -yhtyeessä, joka nousi suosituksi 1980-luvun puolivälissä. Merchant lähti soolouralle vuonna 1994.

## Elämä ja ura
Natalie Anne Merchant syntyi 26. lokakuuta 1963 Jamestownissa New Yorkissa. Hän liittyi folkrockia soittavaan 10,000 Maniacsiin laulajaksi 17-vuotiaana. Yhtyeestä tuli suosittu vaihtoehtorockyhtye 1980-luvun puolivälissä. Merchant jätti yhtyeen vuonna 1994 ja siirtyi soolouralle.

*[[Tigerlily]]* (1995) on Merchantin menestynein sooloalbumi. Se nousi Yhdysvaltain levylistan sijalle 13 ja myi yli viisi miljoonaa kappaletta.

Merchantin laulut ovat usein kantaa ottavia, ja hän on kampanjoinut esimerkiksi eläinten oikeuksista, kotiväkivallasta ja kodittomuudesta. Merchant on asunut New Yorkin maaseudulla koko ikänsä. Hänellä on tytär päättyneestä avioliitostaan.

## Diskografia
**Tigerlily*, 1995
**Ophelia*, 1998
**Live in Concert*, 1999
**Motherland*, 2001
**The House Carpenter's Daughter*, 2003
**Retrospective: 1995–2005*, 2005
**Leave Your Sleep*, 2010
**Natalie Merchant*, 2014
**Paradise Is There: The New Tigerlily Recordings*, 2015
**Butterfly*, 2017
**Keep Your Courage*, 2023

## Lähteet

## Aiheesta muualla
Pimeä tähti

**Pimeä tähti** (*Dark Star*) on John Carpenterin ensimmäinen pitkä elokuva, joka sai ensi-iltansa vuonna 1974. Se on musta science fiction -komedia, jota ohjaaja itse on kuvaillut lauseella ”*[[Huomenna hän tulee]]* avaruudessa”. Käsikirjoituksen elokuvaan Carpenter teki Dan O’Bannonin kanssa. Elokuva oli alun perin kengännauhabudjetilla tehty kouluprojekti, johon kuvattiin lisämateriaalia sen saattamiseksi kokoillan elokuvan mittaiseksi. *Pimeä tähti* on nykyisin kulttielokuvan maineessa.

## Juoni
Aluksen päätarkoitus on suojella Maata tuhoamalla mahdollisia epävakailla radoilla olevia planeettoja, jotka saattaisivat syöksyä tähteen seuraavan 10&thinsp;000 kierroksen aikana ja aiheuttaa novan. Aluksen laitteisto on vuosien kuluessa vähitellen vaurioitunut ja WC-paperi on loppunut. Budjettileikkausten takia Maasta ei voida lähettää huoltoalusta. Alus on 18 parsekin etäisyydellä Maasta, päätellen 10 vuoden signaaliviipeestä. Aluksen kapteeni on kuollut, mutta häntä säilytetään pakastettuna, ja hänen kanssaan voi keskustella.

Aluksen lemmikki, rantapalloa muistuttava avaruusolento, aiheuttaa ruokkijalleen melkein hengenlähdön hissikuilussa. Planeetat räjäytetään keinotekoisella älyllä varustetuilla lämpöydin-laitteilla. Yksi niistä ei kuitenkaan putoa laukaisulaitteen rikkouduttua, ja yhden miehistön jäsenen on mentävä ulos keskustelemaan sen kanssa fenomenologiasta, jotta pommi ei räjähtäisi.

Aluksen miehistön jäsenet kuluttavat luppoaikaansa eri tavoin. Yksi haaveilee surffauksesta, ja hän on rakentanut pulloista soittimen. Yksi on eristäytynyt muista observaatiokupuun. Yksi ei ole astronautti ensinkään vaan polttoaineteknikko, ja hän harrastaa kepposia. Aluksen ääni–kuva-tallennin (joka muistuttaa 8-raitaista kasettia) poistaa automaattisesti kaikki rivoudet:

## Näyttelijät

## Vastaanotto
*Pimeä tähti* nähtiin Suomessa ensi kertaa televisioesityksenä lokakuussa 1984. Mikael Fränti kirjoitti *Helsingin Sanomissa*, että elokuvassa Carpenterin into ja leikkimieli, mielikuvitus ja herkkyys johtavat melkoiseen riemuvoittoon. ”*Pimeã tähti* ei ole virheetön työ, ei täydellinen elokuva, mutta katsomiskokemuksen myönteisyys johtuu käsittelytavan poikkeuksellisuudesta ja tieteisfilmin lajityypin luovasta soveltamisesta.”

*VideoHound's Golden Movie Retriever* luonnehtii *Pimeää tähteä* nautittavaksi, hauskaksi, oudoksi ja yllättäväksi Carpenterin varhaistyöksi.

## Lähteet

## Aiheesta muualla
*
Collarbone

**Collarbone** on vuonna 2000 perustettu helsinkiläinen rockyhtye, jonka musiikissa on vaikutteita alternative rockista ja hard rockista. Yhtye on julkaissut kaksi täyspitkää albumia.

## Historia
### Alkuvuodet
Neljä alkuperäisjäsentä Thomas Kirjonen, Janne Suominen, Matti Piipponen ja Janne Sivunen perustivat Collarbonen syksyllä 2000. Yhtye teki kolme demoa ja omakustanne-EP:n *Devil in Miss Verril*, joka julkaistiin 2004. Yhtye solmi levytyssopimuksen Spinefarm Recordsin kanssa voitettuaan Ääni ja vimma -bändikilpailun keväällä 2005.

### The Back of Beyond

Debyyttilevy *[[The Back of Beyond]]* julkaistiin keväällä 2007. Jonas Olssonin tuottamalta, Jens Bogrenin miksaamalta ja Ue Nastasin masteroimalta levyltä julkaistiin single ”The Last Call”, joka sai runsaasti soittoaikaa Radio Rockilla ja oli myöhemmin muun muassa SubTV:n *[[Äijät]]*-ohjelman soundtrackilla.

### Pretty Dirty
Loppuvuodesta 2008 Collarbone otti riveihinsä viidennen jäsenen, muun muassa April-yhtyeessä vaikuttaneen kitaristi Mikko Merilinnan. Toinen albumi *[[Pretty Dirty]]* äänitettiin kesällä 2009 Jonas Olssonin toimiessa jälleen tuottajana. Risto Hemmi miksasi levyn alkuvuodesta 2010 Finnvox-studiolla Helsingissä.

*Pretty Dirtyn* ensimmäinen single ”The Machine” julkistettiin 1. maaliskuuta 2010. The Machine valikoitui YleX:n X-Ryhmän tehobiisiksi viikolla 10 ja se pysyi pitkään Himotuimmat-listalla ollen muutamia viikkoja listaykkösenä. Levy julkaistiin Universal Music Oy:n kautta 28. huhtikuuta 2010. Laulaja Thomas Kirjonen jätti yhtyeen kesällä 2011 keskittyäkseen soolouraansa.

## Diskografia
### Albumit
* 
* 

### Singlet
* ”The Last Call” (2007)
* ”The Machine” (2010)

### Musiikkivideot
* ”Gone” (2004)
* ”The Last Call” (2007)
* ”The Machine” (2010)
* "End of The Line" (2010)

## Lähteet

## Aiheesta muualla

* Collarbonen virallinen sivusto
* 
* The Back of Beyond -levyn arvostelu desibeli.netissä
* Collarbone YLE:n Free Your Mind -sivustolla
Solusykli

**Solukierto** eli **solusykli** on aitotumaisensolun elämänvaihe, jonka aikana solu jakautuu kahdeksi uudeksi soluksi. Se koostuu kasvuvaiheesta eli interfaasista ja suvuttomasta tuman jakautumisesta eli mitoosista. Solukierron säätelystä vastaavat sykliinit ja sykliineistä riippuvaiset kinaasit.

## Solukierron vaiheet

### Kasvuvaihe
;G1-vaihe
Solukierto alkaa jakautumisvaiheen jälkeen G1-vaiheella. G1 on yleensä pitkäkestoisin vaihe ja sen aikana solun tilavuus ja sen sisältämien valkuaisaineiden ja RNA:n määrä kasvaa. G1-vaiheessa solun kromosomisto on yksinkertainen. Suurimmalla osalla aitotumallisista eliöistä, eli eukaryooteilla on diploidinen kromosomisto (2n). Tämä tarkoittaa, että niillä on jokaista kromosomia kaksittain. Ihmisillä kromosomeja on 23 paria.  

G1-vaiheen kesto riippuu solun tilasta. Ennen siirtymistä S-vaiheeseen solun on kerättävä riittävästi tilavuutta ja sen DNA:n tulee olla ehjää (DNA:n eheydestä tarkastamisesta huolehtii eläimillä p53-valkuaisaine). Vaiheen pituuteen vaikuttaa myös solun ulkopuolinen säätely. Kun solu ohittaa tarkastuspisteen () se voi jatkaa kohti S-vaihetta.

;S-vaihe
S-vaihe () määritellään alkavaksi DNA:n kahdentumisen alusta ja kestävän siihen asti, kunnes koko DNA on kahdentunut. Kun solu G1-vaiheessa on ohittanut tarkastuspisteen, se etenee vääjäämättömästi kohti S-vaihetta, jonka alkuun vaaditaan *S. pombe* -hiivassa cdc18-valkuaisainetta. Cdc-18 voi olla aktiivinen ainoastaan Rum1-valkuaisaineen läsnä ollessa, joka estää Cdc2/Cdc13-kompleksia fosforyloimasta Cdc18:aa epäaktiiviseen muotoon. S-vaiheen lopussa solun kromosomisto on kaksinkertainen verrattuna alkuperäiseen kromosomistoon. (Eläimillä Cdc13:a vastaa sykliini.)

;G2-vaihe

G<sub>2</sub> kestää S-vaiheen lopusta mitoosin alkuun. Sen aikana solu tarkistaa DNA:n eheyden, mikä eläinsoluissa tapahtuu ATM-valkuaisaineen avulla.

### Jakautumis- eli M-vaihe

M-vaiheeksi kutsutun mitoosin eli jakautumisen käynnistää M-vaihetta edistävän tekijän (MPF, *M-phase promoting factor*) aktivoituminen. MPF on kaksiosainen molekyyli, joka koostuu Cdc2- ja sykliinivalkuaisaineesta (*S. pombella* Cdc13), ja sen aktivoituminen perustuu Cdc2-valkuaisaineen fosforyloinnin säätelyyn. Jakautumisvaihe päättyy, kun valkuaisen hajotuslaitteet hajottavat sykliinit.

### G<sub>0</sub>-vaihe
G<sub>0</sub>-vaiheessa olevat solut ovat irtautuneet solukierrosta.

## Lähteet

## Aiheesta muualla
Hauta

**Hauta** on paikka, johon ruumis haudataan. Se on usein maahan kaivettu kuoppa tai kammio.

## Historiaa
Vanhimmaksi tunnetuksi haudaksi on sanottu yli 200&nbsp;tuhatta vuotta vanhaa, Etelä-Afrikasta löytynyttä nykyihmisen varhaisen sukulaisen *[[Homo naledi]]n* hautaa. Varhaisin tunnettu nykyihmisen, *Homo sapiensin*, hauta on noin 100&nbsp;000 vuotta vanha.

Muinaiset egyptiläiset hautasivat tärkeitä vainajia suurten nekropolien mastaboihin, kalliohautoihin ja pyramideihin. Egyptissä haudasta pyrittiin rakentamaan vainajalle mahdollisimman upea asunto, joka vastasi hänen maallista asuntoaan niin täydellisesti kuin mahdollista. Samalla heidän ruumiinsa tahdottiin saada säilymään ikuisesti, koska sielun kuolemattomuuden uskottiin riippuvan ruumiin säilymisestä. Kaksoisvirran maassa oli samanlainen huolellisuus vainajien kodin rakentamisessa, jonka seurauksena rakennustaide nousi suureen kukoistukseen. Köyhässä Palestiinassa ruumiit haudattiin kalkkikivivuoriin, joissa oli paljon luontaisia luolia. Joissain kulttuureissa hautana on ollut maakumpu, joka on kasattu vainajan päälle. Joskus tällainen kumpu on koostunut päällekkäisistä haudoista. Rooman varhaiskristityiltä tunnetaan suuret katakombit kaupungin alla. Haudat oli louhittu käytävien seiniin. Euroopan juutalaiset joutuivat aikoinaan kaivamaan jopa toistakymmentä hautaa päällekkäin, sillä heidän hautausmailleen oli varattu hyvin pienet alueet kaupungeissa.

## Sijoitus
Hautausmaa on alue, jolla on useita hautoja. Hautausmaita on ollut jo kivikaudella. Jo ennen hautausmaita ihmiset haudattiin useimmiten maahan kaivettuihin kuoppiin. Joskus hauta on kaivettu talon lattian alle, tai uudempina aikoina kirkon alle.

Mätänevien ruumiiden sekä vainajien henkien aiheuttaman vaaran vuoksi haudat on usein sijoitettu kaupunginmuurien ulkopuolelle. Joissain kulttuureissa on uskottu, että väärin sijoitettu hauta aiheuttaa kuolemia perheessä. Kiinassa hautapaikan valinnassa huomioidaan paikan fengshui. Muslimin hauta on suunnattu kohti Mekkaa.

Hauta voi olla myös vedessä, kuten joillain hinduilla Gangesjoessa ja muinaisilla etiopialaisilla järvessä. Laivalla kuolleen hauta on yleensä meressä.

## Teko
Maahaudan kaivamiseen lapiolla ja hakulla kuluu maan laadusta riippuen kolmesta kahdeksaan tuntia. Koneella haudan kaivaminen tapahtuu kahdessakymmenessä minuutissa, mutta konetta ei aina voida käyttää esimerkiksi hautapaikan ahtauden vuoksi. Kun hauta on kaivettu, se yleensä vuorataan. Avoimen haudan ylle voidaan sijoittaa kehikko, jonka avulla ruumisarkku lasketaan hautaan.

Haudalle pystytetään usein hautakivi, jossa lukee vainajan nimi ja elinvuodet sekä hänen uskontonsa symboli, joskus myös esimerkiksi valokuva ja muistoteksti. Perhehautaan haudataan saman perheen jäsenet.

## Katso myös
* Hautajaiset
* Röykkiöhauta

## Lähteet
* 
### Viitteet

## Aiheesta muualla
Poitiers’n taistelu

**Poitiers'n taistelu** voi tarkoittaa seuraavia:
* Vouillén taistelu lähellä Poitiersia – vuonna 507 käyty taistelu, jossa merovingikuningas Klodvig voitti visigootit
* Poitiers'n taistelu eli Toursin taistelu – vuonna 732 käyty taistelu, jossa Kaarle Martelin johtamat frankit voittivat arabit
* Poitiers'n taistelu – vuonna 1356 käyty taistelu, jossa Englannin Musta prinssi Edvard voitti ranskalaiset satavuotisessa sodassa
Uranos

**Uranos** () on kreikkalaisessa mytologiassa taivaan jumala sekä Gaian, Äiti maan, poika ja puoliso. Uranos ja Gaia olivat useimpien kreikkalaisen mytologian hahmojen ja maailman olentojen esivanhempia tai luojia tavalla tai toisella, mutta eivät kuitenkaan kaikkien (esimerkiksi Nyksin, yön, ja Ereboksen, pimeyden, synnytti Khaos).

Aluksi Uranoksen ja Gaian liitosta syntyivät kykloopit ja titaanit, tämän jälkeen muun muassa merenjumalatar Tethys, muistin jumalatar Mnemosyne ja Kronos. Uranos ei päästänyt jälkeläisiään ulos maan povesta eli Gaian kohdusta, mistä suuttuneena Gaia antoi pojalleen Kronokselle sirpin, jolla Kronos leikkasi irti isänsä peniksen. Mereen heitetyn siittimen ympärille muodostuneesta vaahdosta syntyi rakkauden jumalatar Afrodite ja siitä pudonneista veripisaroista syntyivät gigantit, meliadit ja erinykset.

Uranoksen mukaan on nimetty aurinkokuntamme planeetta Uranus, mikä tekee siitä ainoan kreikkalaisen jumalan, jonka mukaan on nimetty aurinkokunnan planeetta (joskin jumalan latinankielisellä nimellä). Muut aurinkokunnan planeetat on nimetty roomalaisten jumalien mukaan.

## Lähteet
Matato'a

**Matato'a** on pääsiäissaarelainen yhtye, jonka musiikissa on vaikutteita paikallisesta perinnemusiikista ja  länsimaisesta populaarimusiikista. Kevamatato'a Atan eli Keva perusti sen vuonna 1996. Sen jälkeen yhtye on julkaissut viisi albumia. Yhtyeen sanoitukset ovat pääosin rapanuin kielellä.  

## Diskografia
**Tama'i* (1997 / 1998)
**Here Ma'ohi* (1999)
**Te Pito O Te Henua* (2000)
**Ma'ohi* (kokoelma; 2003)
**Tatoo* (2003)

## Jäsenet
***Keva** (laulu, cuatro, harmonikka, kitara, lyömäsoittimet)
***Haoa** (laulu, lyömäsoittimet)
***Ariki** (laulu, kitara)
***Teave** (laulu, ukulele)
***Manu** (laulu, lyömäsoittimet)

## Aiheesta muualla
*Viralliset kotisivut , ,